จอห์น ซี. สเตนนิส

**จอห์น คอร์เนเลียส สเตนนิส** (; 3 สิงหาคม ค.ศ. 1901 – 23 เมษายน ค.ศ. 1995) เป็นนักการเมืองชาวอเมริกันที่เคยดำรงตำแหน่งวุฒิสมาชิกสหรัฐจากรัฐมิสซิสซิปปี เขาเป็นสมาชิกพรรคเดโมแครตที่ทำงานในวุฒิสภามานานกว่า 41 ปี กลายเป็นสมาชิกอาวุโสสูงสุดในช่วงแปดปีสุดท้ายของการดำรงตำแหน่ง เขาเกษียณจากวุฒิสภาใน ค.ศ. 1989 และจนถึงปัจจุบัน เขายังเป็นนักการเมืองพรรคเดโมแครตคนสุดท้ายที่เคยเป็นวุฒิสมาชิกสหรัฐจากรัฐมิสซิสซิปปี ในช่วงที่เขาเกษียณอายุ สเตนนิสเป็นวุฒิสมาชิกคนสุดท้ายที่เคยทำงานในสมัยประธานาธิบดีแฮร์รี เอส. ทรูแมน

ขณะที่กำลังศึกษาในโรงเรียนกฎหมาย สเตนนิสได้รับเลือกเป็นสมาชิกสภาผู้แทนราษฎรรัฐมิสซิสซิปปี โดยดำรงตำแหน่งตั้งแต่ ค.ศ. 1928 ถึง 1932 หลังทำงานเป็นอัยการและผู้พิพากษารัฐแล้ว สเตนนิสก็ชนะการเลือกตั้งพิเศษใน ค.ศ. 1947 เพื่อเติมเต็มตำแหน่งวุฒิสภาสหรัฐที่ว่างลงหลังอสัญกรรมของทีโอดอร์ จี. บิลโบ เขาชนะการเลือกตั้งในวาระเต็มใน ค.ศ. 1952 และยังคงอยู่ในวุฒิสภาจนกระทั่งเขาปฏิเสธลงสมัครรับเลือกตั้งซ้ำใน ค.ศ. 1988 สเตนนิสกลายเป็นประธานคนแรกของคณะกรรมการจริยธรรมวุฒิสภาและยังเป็นประธานคณะกรรมาธิการการทหารและคณะกรรมาธิการจัดสรรงบประมาณ เขายังดำรงตำแหน่งประธานชั่วคราววุฒิสภาตั้งแต่ ค.ศ. 1987 ถึง 1989 ใน ค.ศ. 1973 ประธานาธิบดีริชาร์ด นิกสันได้เสนอ การประนีประนอมสเตนนิส ซึ่งจะอนุญาตให้สเตนนิส ผู้ที่มีปัญหาทางการได้ยินอย่างมาก ได้รับฟังและสรุปเทปเสียงวอเตอร์เกต แต่แนวคิดนี้ถูกปฏิเสธโดยอัยการพิเศษอาร์ชิบาลด์ ค็อกซ์

เช่นเดียวกับเจมส์ อีสต์แลนด์ วุฒิสมาชิกจากมิสซิสซิปปีอีกคนหนึ่ง สเตนนิสเป็นผู้สนับสนุนการแบ่งแยกเชื้อชาติอย่างกระตือรือร้น เขาและอีสต์แลนด์สนับสนุนดิกซีแครตในการเลือกตั้ง ค.ศ. 1948 ที่มีสตรอม เทอร์มอนด์เป็นหัวหน้า และได้ลงนามในแถลงการณ์ภาคใต้ ซึ่งเรียกร้องให้มีการต่อต้านคำตัดสินของศาลฎีกาในคดีระหว่างบราวน์กับคณะกรรมการการศึกษาอย่างมโหฬาร เขายังลงมติไม่เห็นชอบรัฐบัญญัติสิทธิพลเมือง ค.ศ. 1964 รัฐบัญญัติสิทธิการออกเสียงลงคะแนน ค.ศ. 1965 และรัฐบัญญัติสิทธิพลเมือง ค.ศ. 1968 เขาละทิ้งการสนับสนุนการแบ่งแยกเชื้อชาติในช่วงต้นทศวรรษ 1980 และสนับสนุนการขยายอายุรัฐบัญญัติสิทธิการออกเสียงลงคะแนนใน ค.ศ. 1982 แต่เขาลงมติไม่เห็นชอบกับการกำหนดให้วันมาร์ติน ลูเทอร์ คิง จูเนียร์เป็นวันหยุดนักขัตฤกษ์ โดยเขาเห็นชอบให้เป็น "วันรำลึก" แทนเนื่องจากเขาต่อต้านการมีวันหยุดนักขัตฤกษ์ของรัฐบาลกลางเพิ่มเติม เขายังเป็นอัยการในคดีระหว่างบราวน์กับมิสซิสซิปปี (ค.ศ. 1936) ในระดับศาลชั้นต้น บันทึกการพิจารณาคดีระบุว่าสเตนนิสรับทราบอย่างเต็มที่ว่าการสารภาพนั้นได้มาจากการทรมานอย่างทารุณ โดยเจ้าหน้าที่ได้ทำการเฆี่ยนและแขวนจำเลยผิวสีสามคน

## อ้างอิง

## แหล่งข้อมูลอื่น
หมวดหมู่:บุคคลที่เกิดในปี พ.ศ. 2444
หมวดหมู่:บุคคลที่เสียชีวิตในปี พ.ศ. 2538
หมวดหมู่:ผู้พิพากษาชาวอเมริกันในศตวรรษที่ 20
หมวดหมู่:ทนายความชาวอเมริกันในศตวรรษที่ 20
หมวดหมู่:สมาชิกสภานิติบัญญัติอเมริกันในศตวรรษที่ 20
หมวดหมู่:ผู้พิการชาวอเมริกัน
หมวดหมู่:นักระเบียบวิธีจากรัฐมิสซิสซิปปี
หมวดหมู่:ชาวอเมริกันเชื้อสายสก็อต
หมวดหมู่:นักการเมืองชาวอเมริกันที่มีความพิการ
หมวดหมู่:อัยการชาวอเมริกัน
หมวดหมู่:สมาชิกวุฒิสภาสหรัฐจากรัฐมิสซิสซิปปี
หมวดหมู่:ทนายความจากรัฐมิสซิสซิปปี
หมวดหมู่:สมาชิกพรรคเดโมแครตแห่งสภาผู้แทนราษฎรรัฐมิสซิสซิปปี
หมวดหมู่:ผู้พิพากษาศาลรัฐมิสซิสซิปปี
หมวดหมู่:ศิษย์เก่ามหาวิทยาลัยรัฐมิสซิสซิปปี
หมวดหมู่:นักการเมืองจากแจ็กสัน รัฐมิสซิสซิปปี
หมวดหมู่:บุคคลจากเทศมณฑลเคมเปอร์ (รัฐมิสซิสซิปปี)
หมวดหมู่:ประธานชั่วคราวแห่งวุฒิสภาสหรัฐ
หมวดหมู่:ศิษย์เก่าคณะนิติศาสตร์มหาวิทยาลัยเวอร์จิเนีย
หมวดหมู่:ทนายความชาวอเมริกันที่มีความพิการ
หมวดหมู่:ผู้ลงนามในแถลงการณ์ภาคใต้
หมวดหมู่:นักการเมืองมิสซิสซิปปีในศตวรรษที่ 20